Artisti ukrainas "ngjyros" Bruklinin
Piktori përdor artin për të ndërgjegjësuar njerëzit rreth rëndësisë së riciklimit dhe kujdesin ndaj qytetit
Bruklini, një prej pesë zonave administrative të qytetit të Nju Jorkut, njihet për skenën e larmishme artistike që ofron. Një prej artistëve të Bruklinit është Misha Tyutyunik, i njohur shkurtimisht si MDot, i cili ka gjetur vende interesante për të ofruar krijimtarinë e tij. Korrespondentja e Zërit të Amerikës Nina Vishneva bisedoi me artistin. I njohur në Bruklin si MDot, Misha Tyutyunik ka lindur në Ukrainë por për vite më rradhë ai shpalos artin e tij nëpër rrugët e Bruklinit. Në disa raste, zgjedhja e tij është shumë e veçantë, si përshembull kamionët e plehrave. Artisti zgjodhi këtë model pune pasi zyrtarë të qytetit të Nju Jorkut i kërkuan ndihmë për të nxitur banorët që të riciklojnë siç duhet mbeturinat. Promovimi i programit filloi me pikturimin e pesë kamionëve plehrash që punojnë në pesë njesitë administrative të qytetit të Nju Jorkut. Artisti Misha Tyutyunik tregon për fillimet. Artisti punon edhe në murale si ky mbi murin e një shkolle lokale të titulluar “Fëmijët kundër armëve”. Nxënësit e shkollës ndihmuan në krijimin e pikturës. Artisti thotë se synimi është lufta kundër armëve të zjarrit me bojë dhe penel. Ai thotë se shumë artistë janë zhvendosur në Bruklin gjatë pesë viteve të fundit dhe po sjellin stilet e tyre të veçanta.